title: Asosga dori moddalarni kiritish usullari
text: |
  Asosga dori moddalarni kiritish usullari Pdf ko'rish
  |
  bet | 213/436 | Sana | 01.02.2024 | Hajmi | 7,28 Mb. | | #149752 |
  Bog'liq farmatsevtik texnologiya Asosga dori moddalarni kiritish usullari:
  Gidrofob asosda shamchalarni tayyorlash quyidagicha olib boriladi: 1) massa tayyorlash, 2)
  shamcha, sharcha va tayoqchalarni shakllantirish. Massa tayyorlash uchun har xil dori moddalar
  kiritish lozim. Asosga dori moddalarni kiritish ularning tarkibi, xossasi va eruvchanligiga bog’liq.
  Suvda erimaydigan, asosda eriydigan moddalar.
  Asosda eriydigan moddalarga kamfora, xloralgidrat, fenol va boshqa moddalar kiritishimiz
  mumkin. Bu moddalarni bir qism asosda yoki suyultirilgan asosda eritiladi. Agar bu moddalar
  eritilishi natijasida asos bilan dori modda aralashmasining erish harorati pasayib ketsa, u holda
  evtektik birikma hosil bo’ladi. Xloralgidrat, kamfora, fenol kabi dori moddalari bilan asos
  aralashtirilganda aralashma erish harorati keskin pasayib — evtektik birikma hosil qiladi. Bunday
  hollarda aralashma tarkibiga uni erish haroratini oshiruvchi yoki tarkibini qattiqlashtiruvchi
  (qotiruvchi) moddalar (mum, parafin) qo’shish lozim. Evtektik birikmalar hosil bo’lish
  muammolari yaxshi o’rganib chiqilmaganligi sababli, qotiruvchi moddaning qo’shiladigan
  miqdori va turi har gal tajriba yo’li bilan alohida aniqlanadi.
  Suvda eriydigan, asosda erimaydigan moddalar.
  Bunday moddalarga alkaloid tuzlari, novokain, etakridin laktat va boshqalar kiradi.
  Ular yog’li asoslarga eritma ko’rinishida kiritiladi, ya’ni emulgirlangan bo’lishi kerak.
  Emulgator sifatida lanolin va setil spirti ishlatilishi mumkin. Buning uchun eritmaning miqdori
  iloji boricha oz bo’lishi kerak, aks holda bu massaning yumshoqligini oshiradi. Suvli eritmaning
  massaga emulgatorsiz kiritilishi aralashmani uqalanib ketishiga sabab bo’lishi mumkin. Shunday
  qilib, lanolin bunday aralashmalarda qotgan yog’ kristallarining bir-biriga yopishishini
  ta’minlaydigan yupqa parda — plastifiqator rolini o’ynaydi. Erituvchi sifatida nafaqat suv, balki
  suyultirilgan spirt, suv — glitserin — spirt aralashmasi va boshqa dorivor moddalarni yaxshi
  eritadigan suyuqlik olinishi mumkin. Eritmalar esa chin eritma yoki kolloid eritma bo’lishi
  mumkin.
  |
  | |